cyanic-selkie/wikianc huggingface dataset:
Hilary Duff
1997-2002: Upphaf ferils og Lizzie McGuire
Fyrstu árin ferilsins lék Duff aðallega lítil hlutverk. Árið 1997 lék hún lítil hlutverk í Hallmark-þáttaröðinni True Women. Árið eftir lék hún mjög lítil hlutverk í Playing by Heart. Fyrsta stóra hlutverkið hennar var unga nornin, Wendy, í Casper Meets Wendy. Kvikmyndin fékk hins vegar mjög slaka dóma. Árið 1999 lék hún aukahlutverk í sjónvarpsmyndinni The Soul Collector sem var byggð á skáldsögu eftir Kathleen Keen. Frammistaða hennar færði henni Young Artist-verðlaun fyrir bestu frammistöðu í sjónvarpsmynd/fyrsta sjónvarpsþætti (ung leikkona í aukahlutverki).
Duff varð fyrst fræg árið 2000 þegar hún var ráðin sem ein af krökkunum í gamanþættinum Daddio. Meðleikari hennar, Michael Chiklis, sagði: „Eftir að hafa unnið með henni fyrsta daginn, man ég eftir því að hafa sagt við konuna mína: „Þessi unga stelpa á eftir að verða stjarna“. Hún var fullkomlega róleg og ánægð með sjálfa sig.“ En áður en þættirnir voru sýndir var ákveðið að Duff yrði ekki með í leikaraliðinu og varð Duff efins um hvort hún vildi halda leiklistarferlinum áfram. Umboðsmanninum hennar og móður hennar tókst þó að sannfæra hana um að halda áfram og viku seinna fór hún fékk hún hlutverk í nýjum þáttum á Disney-stöðinni, Lizzie McGuire. Þátturinn fylgdist með aðalpersónunni, "Lizzie McGuire", þegar hún var að þroskast í ungling. Lizzie McGuire var fyrst sýndur á Disney-stöðinni þann 12. janúar 2001 og fékk mikið áhorf, en um 2,3 milljónir Bandríkjamanna horfðu á hvern þátt. Þáttaka hennar í þáttunum gerðu hana fræga á meðal barna á aldrinum 7-14 ára. Þetta sama ár byrjaði hún með söngvaranum Aaron Carter. Eftir að Duff hafði uppfyllt 65 þátta skuldbindingu sína við Lizzie McGuire, íhugaði Disney að gera þættina að kvikmynd eða stærri sjónvarpsþáttaröð. Þessar áætlanir gengur hins vegar ekki eftir og sögðu Dalsmenn Duff að hún hefði ekki fengið nægilega mikið borgað fyrir þessar áætlanir.
Fyrsta hlutverk Duff í kvikmynd sem sýnd var í bíóhúsum var í Human Nature árið 2002. Kvikmyndin var fyrst sýnd á kvikmyndahátíðunum í Cannes og Sundance. Í myndinni lék Duff yngri útgáfu af kvenkyns náttúrufræðingi sem leikin var af Patriciu Arquette. Duff lék einnig í Disney-stöðvar myndinni Cadet Kelly (2002) og fékk hún mesta áhorf sem stöðin hafði fengið í 19 ára sögu sinni. Í kvikmyndinni lék hún frjálslega stelpu sem á erfitt með að aðlagast ströngum aga í herskóla.
2003-06: Stærri hlutverk
Árið 2003 fékk Hilary fyrsta stóra hlutverkið sitt í kvikmynd þegar hún var ráðin ásamt Frankie Muniz í kvikmyndina Agent Cody Banks. Myndin fékk jákvæða dóma gagnrýnenda og gekk nógu vel til þess að gefa af sér aðra mynd sem Hilary lék þó ekki í. Þetta sama ár endurtók Duff hlutverk sitt sem Lizzie McGuire í samnefndri kvikmynd og fékk myndin blendna dóma. Seinna um árið lék Hilary eitt af 12 börnum Steve Martin og Bonnie Hunt í fjölskyldumyndinni Cheaper by the Dozen sem er tekjuhæsta mynd hennar til þessa. Hún endurtók þetta hlutverk í seinni myndinni, Cheaper by the Dozen 2 sem náði litlum vinsældum.
Hún endurtók hlutverk sitt í framhaldsmyndinni Cheaper by the Dozen 2 (2005) sem naut mun minni velgengni en fyrri myndin.
Duff hefur einnig leikið gestahlutverk í sjónvarpsþáttum, það fyrsta var veikt barn í læknadramanu Chicago Hope í mars árið 2000. Árið 2003 lék hún í þætti af George Lopez sem farðasölukona; hún lék aftur í þættinum árið 2005 sem Kenzie, femínista-skáld sem var vinkona Carmen (Masiela Lusha). Sama ár lék hún á móti systur sinni, Haylie, í Americna Dreams og árið 2005 lék hún bekkjarfélaga titilpersónu þáttanna Joan of Arcadia.
Árið 2004 lék Duff í rómantísku gamanmyndinni A Cinderella Story ásamt Chad Michael Murray. Þrátt fyrir að myndin fengi slæma dóma varð hún mjög vinsæl og voru sumir gagnrýnendur ánægðir með frammistöðu Duff. Seinna sama ár lék Hilary í kvikmyndinni Raise Your Voice, en þetta var fyrsta hlutverk hennar í dramatískri kvikmynd. Á meðan sumir gagnrýnendur lofuðu Duff fyrir að leika alvarlegri og fullorðinslegri hlutverk en í fyrri myndum sínum, fékk myndin ekki góða dóma og gekk ekki vel í miðasölu. Nokkrir gagnrýnendur voru óánægðir með leik Duff og rödd hennar og sögðu að hún væri löguð til í tölvu. Sama ár fékk Duff fyrstu Razzie-tilnefninguna sína sem versta leikkona fyrir hlutverk sín í Raise Your Voice og A Cinderella Story. Árið 2005 lék Duff í The Perfect Man þar sem hún lék elstu dóttur fráskildrar konu (Heather Locklear). Sama ár var Duff aftur tilnefnd til Razzie-verðlauna, fyrir The Perfect Man og Cheaper By the Dozen 2. Seinna sama ár töluðu Duff systurnar inn á teiknimyndina Foodfight! en myndin kom aldrei út. Duff lék í gamanmyndinni Material Girls árið 2006 ásamt systur sinni Haylie Duff. Systurnar fengu tvær tilnefningar til Razzie-verðlaunanna fyrir hlutverk sín í myndinni.
2007 - : Óháðar myndir og sjónvarpsþættir
Heimildarmynd í tveimur hlutum um Duff, Hilary Duff: This Is Now var framleidd í tilefni af endurkomu Duff inn í tónlistarheiminn. Myndin var tekin upp á tveimur vikum í Los Angeles, Evrópu og á Spáni. Myndin var sýnd á MTV 3. og 9. apríl 2007.
Snemma árið 2008 var Duff boðið aðalhlutverk Anni Mills í endurgerð þáttanna Beverly Hills, 90210, en hún hafnaði tilboðinu þar sem hún var að leita að verkefnum utan unglingamyndageirans. Í júlí 2009 fékk hún gestahlutverk í Gossip Girl. Hún lék persónuna Oliviu Burke, kvikmyndastjörnu sem skráir sig í NYU-háskólann í leit að hefðbundinni háskólareynslu. Árið eftir vann hún áhorfendaverðlaun unglinga fyrir "Besta leikkonan sem stal senunni" fyrir hlutverk sitt sem Olivia Burke. Duff lék í Beatuy and the Briefcase, rómantískri gamanmynd sem byggð var á bókinni Diary of a Working Girl eftir Daniellu Brodsky og var myndinni leikstýrt af Gil Junger. Myndin var frumsýnd á ABC Family stöðinni þann 18. apríl 2010. Í myndinni leikur Duff blaðamann á tískutímariti sem skrifar um stefnumótavandamál sín í borginni.
Í maí 2011 lék Duff í Bloodworth, kvikmynd sem byggð er á skáldsögunni Provinces of Night eftir William Gay, þar sem Duff leikur Raven Halfacre, unglingsdóttur lauslátrar, drykkjufelldrar móður. Í ágúst 2011 var tilkynnt um að Duff myndi leika í óháðu myndinni She Wants Me sem leikstýrt er af Rob Margolies þar sem hún leikur unga Hollywood-leikkonu að nafnið Kim Powers.
2002-03: Santa Claus Lane og Metamorphosis
Árið 2002 tók Duff upp lag Brooke McClymont, "I Can't Wait", fyrir Lizzie McGuire og lagið "The Tiki Tiki Tiki Room" fyrir fyrstu DisneyMania plötuna. Hún gaf einnig frá sér sína fyrstu plötu, Santa Claus Lane, sem var samansafn jólalaga sem innihélt nokkra dúetta með systur hennar, Haylie, Lil' Romeo, og Christinu Milian. Á eftir fylgdi Disney-stöðvar smáskífan "Tell Me a Story (About the Night Before)". Platan náði 154. sæti á bandaríska listanum og fór í gullsölu.
Fyrsta sólóplata Duff, Metamorphosis (2003) náði fyrsta sæti á bandaríska og kanadíska listanum og seldi yfir 3,9 milljónir platna í Bandaríkjunum fyrir janúar 2007. Aðal smáskífan "So Yesterday" náði inn á topp 10 lista í nokkrum löndum; önnur smáskífan var þemalag þátanna Laguna Beach, "Come Clean". Þriðja smáskífan, "Little Voice", kom ekki út í Bandaríkjunum en náði nokkrum vinsældum í Ástralíu. Seinni hluta árs 2003 fór Duff í fyrsta tónleikaferðalagið og fljótlega fylgdi annað tónleikaferðalagið í kjölfarið. Uppselt var á flesta tónleikana.
2004-08: Hilary Duff og Dignity
Önnur sólóplata Duff var platan Hilary Duff og samdi hún nokkur af lögunum. Platan kom út á sautján ára afmælisdag hennar (í september 2004) og náði 2. sæti á bandaríska listanum og efsta sæti á þeim kanadíska. Platan seldist í 1,8 milljónum eintaka í Bandaríkjunum. Most Wanted, fyrsta safnplata hennar, kom út í ágúst 2005. Most Wanted innihélt lög af fyrstu tveimur plötum hennar, endurblandanir á lögum og þrjú ný lög, þ.á m. "Wake Up" sem samið var af Joel Madden og bróur hans, Benji sem báðir eru meðlimir hljómsveitarinnar Good Charlotte. Platan náði eftsta sæti á bandaríska listanum og því þriðja á kanadíska listanum. Hún seldist í yfir 200.000 eintökum fyrstu vikuna og fór í platínumsölu mánuði eftir að hún kom út. Duff tók upp lag Madonnu, "Material Girl", með eldri systur sinni fyrir kvikmynd þeirra, Material Girls.
Duff samdi eitthvað af efninu fyrir þriðju plötuna, Dignity, ásamt Köru DioGuardi sem var einnig meðframleiðandi plötunnar. Hún sagði að samanborið við fyrri tónlist hennar, væri platan mun "dansvænni" og notaði alvöru hljóðfæri meira. Hún sagði: „Ég veit ekki alveg hvernig ég á að útskýra það sem við erum að gera, en það er skemmtilegt, „funky“ og öðruvísi, eitthvað sem er nýtt fyrir mér. Það er mjög flott“. Í nóvember 2008 kom út fyrsta safnplatan með bestu lögum Hilary, Best of Hilary Duff og fyrsta smáskífa plötunnar, "Reach Out" kom út mánuði áður.
2012 - : Fimmta platan
Duff sagði skilið við Hollywood Records plötufyrirtækið eftir sex ára samvinnu og tilkynnti á MTV að hún myndi byrjaði að vinna að nýrri plötu í desember 2008. Í október 2011 nefndi Duff áætlanir um mögulega nýja plötu við E! Online. Í janúar 2012 staðfesti hún að hún hefði byrjað að taka upp plötu, í gegnum opinbera heimasíðu sína og á twitter.
Einkalíf og ímynd
Duff átti í ástarsambandi við Aron Carter með hléum á árunum 2001-2003. Í júlí 2004 byrjaði hin 16 ára Duff með söngvara Good Charlotte, Joel Madden. Eftir miklar getgátur slúðurblaðanna, staðfesti móðir Duff, Susan, að þau ættu í ástarsambandi í viðtali við tímaritið Seventeen í júlí 2005. Í nóvember 2006 slitu Duff og Madden sambandinu. Sama ár skildu foreldrar Duff eftir 22 ára hjónaband. Hún skrifaði um sársaukann vegna skilnaðarins í lögunum "Stranger" og "Gypsy Woman". Í júní 2006 í viðtali við tímaritið Elle sagði Duff: „... (meydómur) er í rauninni eitthvað sem mér líkar við sjálfa mig, Það þýðir ekki að ég hafi ekki hugsað um kynlíf, því allir sem ég þekki hafa stundað það og maður vill passa inn í“. Duff sagði seinna við MuchMusic að hún hafi ekki sagt þessi orð sem voru eignuð henni í greininni og að efnið væri „klárlega ekki eitthvað sem ég myndi vilja tala um...“. Hún neitaði tilvitnuninni aftur árið 2008 í viðtali við tímaritið Maxim.
Árið 2007 byrjaði Duff með NHL-leikmanninum Mike Comrie. 19. febrúar 2010 tilkynntu Duff og Comrie um trúlofun sína. Parið gekk í hjónaband þann 14. ágúst 2010 á Santa Barbara í Kaliforníu. Duff fæddi fyrsta barn þeirra, son að nafni Luca Cruz Comrie, þann 20. mars 2012.
Bjarni Marteinsson
Bjarni Marteinsson (d. fyrir 1488), kallaður Hákarla-Bjarni, var íslenskur höfðingi á 15. öld, bóndi á Ketilsstöðum á Völlum og síðar á Eiðum.
Jafnframt búskapnum stundaði Bjarni útgerð. Sagt er að hann hafi verið með hákarlaútgerð i Bjarnarey og fengið viðurnefni sitt af því að hann - eða menn hans - hafi að jafnaði veitt 100 hákarla á hverju vori. Fiskiútgerð hafði Bjarni á Eiðabjargi, skammt frá Höfn í Borgarfirði eystra.
Arnaut Daniel
thumb|right|Arnaut Daniel Arnaut Daniel de Riberac var franskur farandsöngvari á 12. öld sem Dante lýsir sem „il miglior fabbro“ („besti smiðurinn“) og Petrarca sem „stórmeistara ástarinnar“. Hann orti á próvensölsku. Hann fann upp sestínuna.
Bjarni Marteinsson
Bjarni bjó á Eiðum í um tvo áratugi og auðgaðist vel. Þau hjónin áttu þrjár dætur og þrjá syni. Á meðal barna þeirra má nefna Ragnhildi, konu Björns Guðnasonar sýslumanns í Ögri, Þorvarð, sem bjó fyrst á Eiðum eftir föður sinn og síðan í Njarðvík eystra, og Erlend sýslumann á Ketilsstöðum sem Englendingar drápu einhverntíma á öðrum eða þriðja áratug 16. aldar, að sögn með því að setja hann í gaddatunnu.
Alaskaösp
Alaskaösp (fræðiheiti: Populus trichocarpa) er lauftré af asparættkvísl (Populus) og víðisætt (Salicaceae). Heimkynni alaskaaspar er vesturströnd Norður-Ameríku; sunnan frá Kaliforníu norður til Kenaiskaga og Kodiakeyju í Alaska.
Alaskaöspin er með stórvöxnustu aspartegundum og nær venjulega um og yfir 30 m. Á stöðum eins og í Oregon- og Washington-fylki í Bandaríkjunum verður hún allt að 60 metra há. Ársvöxtur getur orðið allt að 1 metri á ári, og greinar vaxa 40-60 cm. á ári. Tegundin kýs sér helst frjóan jarðveg með ferskan jarðraka. Alaskaöspin er ekki langlíf og er talið að hún verði yfirleitt ekki eldri en 100 ára. Alaskaöspin myndar einnig mikið af rótarskotum sem koma upp í nokkurra metra fjarlægð frá móðurplöntunni.
Laufblöðin eru egglaga. Börkur er ljósgrár eða gulgrár á ungum trjám en dökkgrár á eldri trjám. Af brumum alaskaaspar leggur sterkan balsamilm. Haustlitir alaskaaspar eru gulir. Öspin er afar fjölbreytileg að útliti og vaxtarlagi eftir kvæmum og klónum.
Tegundin er náskyld balsamösp og tæpast er hægt að sjá mun nema á reklum tegundanna.
Á Íslandi
Alaskaösp var fengin til Íslands frá Alaska að frumkvæði Hákons Bjarnasonar árið 1943 eða 1944 og var fyrst reynd sem garðtré. Elstu eintökin má finna í Múlakoti í Fljótshlíð. Tegundin er meðal hæstu trjáa á Íslandi og hefur náð tæpum 26 metrum á hæð. Fram undir 1999 var hún fyrst og fremst ræktuð sem garðtré en eftir það er farið að nota hana í stórum stíl í skógrækt og skjólbeltagerð. Þó að ræktun alaskaasparinnar hafi gengið vel hér á landi virðast mjög vindasamir staðir við sjávarsíðuna og votar mýrar henta henni ákaflega illa. Hérlendis eru einkum notuð kvæmi frá Kenai skaga og Prince Williams flóa í Alaska Asparryðsveppur er sjúkdómur sem leggst á ösp og hefur verið vandamál á Suðurlandi. Einnig er komin ný skordýrategund asparglytta; sem étur blöð plantna af víðiættkvísl.
Ernst Mach
thumb|right|250px|Ernst Mach. Ernst Mach (18. febrúar 1838 – 19. febrúar 1916) var austurrískur eðlisfræðingur og heimspekingur, sem er þekktastur fyrir framlag sitt til eðlisfræðinnar og rannsókna á höggbylgjum. Vísindaheimspeki hans hafði töluverð áhrif á rökfræðilega raunhyggju og gagnrýni hans á Newton varðaði veginn fyrir afstæðiskenningu Einsteins.
Alaskaösp
Á Íslandi
Árin 2013 og 2016 hefur alaskaösp verið valin tré ársins af Skógræktarfélagi Íslands.
Öspin hefur reynst góður smíðaviður og hafa hús og innréttingar verið gerðar úr henni.
Íraska karlalandsliðið í knattspyrnu
Íraska karlalandsliðið í knattspyrnu er fulltrúi Íraks í knattspyrnu og er stjórnað af knattspyrnusambandi landsins. Liðið hefur einu sinni komist í úrslit heimsmeistaramóts, í Mexíkó 1986.
Indversk olíusardína
Indversk olíusardína (fræðiheiti: Sardinella longiceps) er sardína af síldaætt og er mjög víðförull torfufiskur. Þessi uppsjávartegund finnst á 20-200m dýpi á landgrunni (veiðist þó mest innan við 30m dýpi). Sardínan nærist á svifþörungum og smáum krabbadýrum. Sardínan getur af sér einu sinni á ári, þegar hiti og selta eru lág. Sardínan hrygnir í ágúst til september. Fyrir utan það að vera mjög næringarrík, á viðráðanlegu verði og hægt að fá hana nánast allan ársins hring, gefur sardínan mjög mikilvægar aukaafurðir eins og olíu sem notuð er í öðrum atvinnugreinum og fiskimjöl sem er mikið notað sem fóður í alifuglaeldi og nautgriparækt.
Útlit
Sardínan er ílöng, um það bil sívöl. Sardínan er minna en 30% af eðlilegri lengd að þykkt, en maginn er hringlóttur. Indverska olíu sardínan líkist mjög Austur-Afríku sardínunni en höfuð Indversku olíu sardínunnar er 29-35% af líkama hennar, samanborið við 26-29% hjá Austur-Afríku sardínunni. Indverska olíu sardínan hefur einnig fleiri tálkn. Á sama hátt er hægt að greina Indversku olíu sardínuna frá Bali sardínunni – sú indverska hefur mun fleiri tálkn.
Indverska olíu sardínan hefur einkennandi daufan gullnan blett aftan við tálknopið, sem leiðir af sér gullna línu sem liggur miðlægt að sporð. Einnig er greinilegur svartur blettur á brún tálknloksins. thumb|left|Indversk olíusardína|alt= sýnishorn
Útbreiðsla
Eins og áður segir þá er indverska olíu sardínan mjög víðförull torfufiskur sem lifir aðallega á sviðþörungum og smáum krabbadýrum. Sardínan getur af sér einu sinni á ári við vestursströnd Indlands. Olíu sardínan vex mikið á fyrstu mánuðum ævi sinnar og þroskast snemma á lífsferlinu sem er aðeins um 2 og ½ ár. Þorska fer að verða vart innan árs, eða þegar sardínan hefur náð um það bil 150 mm að stærð. Þroskinn stjórnast mikið af umhverfisáhrifum eins og hita og regni.
Saga veiðanna
Fyrir 1975 voru veiðar bundar við 20 metra dýpi. Fiskveiðarnar stjórnuðust þá mikið til af sterkum áhrifum Monsoon vinda á litlu bátana og kanóana. Nánast engin veiði var á Monsoon – vindarnir lokuðu eiginlega fiskveiðiárinu, sem hafði þau áhrif að hrygningarfiskur og seiði á miðum hlutu vernd. Á seinnihluta áttunda áratugsins byrjaði flotinn að vélvæðast og nótabátar komu til sögunnar. Það gerði fiskimönnum kleift að veiða á 30-40m dýpi nánast allt árið. Vélknúnar nótir hafa þó haft í för með sér miklar breytingar á munstri veiða og vinnslu olíu sardínunnar meðfram suðvesturströndinni þar sem veiðar eru einnig stundaðar á ræktunar og nýliðunartímabilum.
Allt til loka 1970 voru veiðar aðallega stundaðar með báta og strandar nótum eða netum. Með tæknivæðingunni eins og hringnótunum hafa þessar gömlu veiðiaðferðir orðið óþarfi. Við austur ströndina hafa hefðbundnar veiðiaðferðir eins og veiðinætur, net og pokanet verið mest notuð. Í Tamil Nadu, hefur mikið verið notast við svokallað tví troll við 12-16m dýpi í Pamban-Rameswaram svæðinu á meðan hringnætur hafa nýlega komið til sögunnar í Palk Bay.
Afli og markaður
Indverska olíu sardínan er mikilvægasta síldfiskategundin í Indlandshafi eða allt að 30% af öllum sjófiski. Þó svo að miklar sveifur séu í afla á milli ára þá hefur hún alltaf haldið því að vera mikilvægust, og veiðar hafa bersýnilega aukist gríðarlega á síðustu 60 árum. Eins og sést á grafinu hér til hliðar eru aðeins 7 þjóðir sem veiða indversku olíu sardínuna, en þar af er Indland lang stærst og hafa hinar þjóðirnar aldrei farið yfir 100.000t, en Pakistarnar hafa komist nálægt því og eru á eftir Indlandi í veiðum.
Indverska olíu sardínan er seld fersk, þurrkuð og söltuð og þurrkuð, reykt og niðurstoðin einnig. Mikið er notað í fiskimjöl og fiskibollur. Á Indlandi kallast sardínan mismunandi nöfnum eftir stöðum, það er Mathi (Malayalam), Boothai (Kannada), Taralai, Haid (Marathi).
Á suðurstöndinni er góð eftirspurn eftir sardínunni, bæði fyrir staðbundna markaði og fyrir fjarlæga markaði og er veiðin þar af leiðandi nýtt til fulls. Á austurströndinni er lítil staðbundin eftirspurn og er mestur aflinn markaðsettur utan ríkisins, sérstaklega til Kerala. Þegar afli er mikill er sardínan einnig sólþurrkuð og úr henni framleitt alifugla fóður.
Stjórnun fiskveiða og verndunarráðstafanir
Það eru engar sérstakar verndunarráðstafanir í gangi með Indversku olíu sardínuna þrátt fyrir allar sveiflurnar. Strandríkin hafa þó innleitt Marine Fishing Regulation Act sem hefur sett bann á viss veiðisvæði og viss veiðitímabil fyrir mismunandi flokka veiða til þess að reyna að tryggja sjálfbæra nýtingu.
Marine fishing regulation Act setti fram lög árið 1986 að banna ætti veiðar með vélknúnum hætti, sérstaklega hringnót þegar Monsoon væri til þess að vernda seiðin, en slíkar reglur gilda ekki um öll fylkin og enn eru vélknúnir bátar með önnurveiðafæri eins og net eða nót með mjög litlum möskvum að veiða á þessu tímabili sem eyðileggur bæði seiði og ungan fisk.
Sorp
thumb|240px|Sorp í [[ruslatunna|sorptunnu.]]
Sorp (einnig þekkt sem rusl, skran eða drasl) er óæskilegt eða ónytsamlegt efni. Í lífverum kallast ónytsamleg efni eða eiturefni sem þær gefa frá sér úrgangur.
Sorp er tengt þróun mannsins á tæknilegan og félagslegan hátt. Samsetning sorps hefur breyst með tímanum. Sumt sorp hefur hagfræðilegt gildi og má endurvinna.
Sorp getur verið huglægt hugtak, það er að segja það sem er talið sorp af sumu fólki er ekki talið sorp af öðru fólki. Víða er talið að sorp sé nýtanleg auðlind, en deilt er um hvernig best sé að nota hana.
Til eru margar tegundir af sorpi sem eru unnar með sorpstjórnun:
Oft er sorp grafið í jörðu á sérstökum urðunarstöðum.
Guy Standing
thumbnail|Guy Standing sitjandi á ráðstefnu árið 2012 Guy Standing (fæddur 9. febrúar 1948) er breskur hagfræðingur við Lundúnaháskóla. Hann starfaði fyrir Alþjóða vinnumálastofnunina ILO. Hann stofnaði samtök sem berjast fyrir grunnframfærslu eða borgaralaunum og hefur ritað fjölmargar bækur. Þekktasta bók hans er The Precariat: The New Dangerous Class sem kom út árið 2011
Líffræðileg mannfræði
Líffræðileg mannfræði er undirgrein mannfræðinnar sem fæst við rannsóknir á líffræði mannsins. Þeir sem leggja stund á greinina kallast líffræðilegir mannfræðingar.
Ewa Farna
Ewa Farna (fædd 12. ágúst 1993) er tékknesk-pólsk söngkona. Hún hefur gefið út níu breiðskífur á annaðhvort pólsku eða tékknesku og fengið gullplötu fyrir þrjár þeirra.
Bernskan
Hún fæddist í pólska fjölskyldu í Vendryně, Tékklandi.
Tónlistaferill
Farna er yngsti tékkneski söngvarinn sem hefur náð farsælum árangri. Hún hefur sent frá sér sjö hljóðversplötur, Měls mě vůbecrad (2006), Ticho (2007), Sam na Sam (2007), Blíž ke hvězdám (2008), Cicho (2009), Virtuální (2009), EWAkuacja (2010), (W)INNA? (2013), Leporelo (2014) og Inna (2015).
Árið 2013 var hún dómari í tékknesku og slóvakísku SuperStar keppninni.
Viktoríutímabilið
thumb|right|Viktoría Bretadrottning árið 1887. Viktoríutímabilið var tímabil í sögu Bretlands sem náði frá júní 1837 til janúar 1901 þegar Viktoría Bretadrottning réð ríkjum í Bretlandi. Tímabilið var uppgangstími fyrir breskt samfélag. Menntuð millistétt gat myndast vegna breska heimveldsins og iðnvæddrar þróunar á Bretlandi. Íbúafjöldi Englands tvöfaldaði frá 16,8 milljónum árið 1851 til 30,5 milljóna árið 1901, á meðan íbúafjöldi Írlands minnkaði óðfluga frá 8,2 milljónum árið 1841 til 4,5 milljóna árið 1901.
Fáni Tógó
Fáni Tógó tók formlega gildi 27. apríl 1960. Fáninn er með þremur grænum og tveimur gulum láréttum borðum af jafn mikilli þykkt og hvítri fimm arma stjörnu á rauðum grunni efst við mastrið.
Hann notast við pan-afrísku liti Eþíópíu en mynstrið minnir á fána Líberíu. Hlutföll eru 1:1,618.
Landslagsþáttur
Landslagsþáttur er hver sá hluti náttúrunnar eða landslags sem á sér afmarkaða skilgreiningu innan tungunnar, t.d. fjall, á eða stöðuvatn. Landslagsþættir eru m.ö.o. þeir þættir sem saman mynda yfirborð landsvæðis og tungumálið eða fræðin hafa afmarkað í hugtaki.
Búprópíón
Búprópíón er lyf sem notað er við þunglyndi. Það er m.a. selt undir vöruheitunum Wellbutrin og Zyban.
Lyfjafræðileg verkun
Lyfið tilheyrir flokki NDRI (norepinefrín/dópamín endurupptökuhemla) þunglyndislyfja en þau hindra að boðefnin noradrenalín og dópamín séu tekin upp úr taugamótabili taugafrumna. Við það eykst styrkur boðefnanna í bilinu og tilætluð áhrif, betri geðhagur, nást fram.
Ástríður Belgíudrottning
thumb|right|Ástríður Belgíudrottning Ástríður Belgíudrottning, (Astrid Sofia Lovisa Thyra) (1905 - 1935) var dóttir Karls Svíaprins, sem var þriðji sonur Óskars II Svíakonungs, og Ingiborgar Danaprinsessu, sem var dóttir Friðriks VIII Danakonungs.
Fjölskylda
Þann 4. nóvember 1926 giftist Ástríður Leópold Belgíuprins og varð hún Belgíudrottning árið 1934 þegar tengdafaðir hennar, Albert I, dó.
Ástríði og Leópold varð þriggja barna auðið:
Ástríður drottning dó í bílslysi í Sviss árið 1935
George Yonashiro
George Yonashiro (fæddur 28. nóvember 1950) er japanskur fyrrverandi knattspyrnumaður. Hann spilaði 2 leiki með landsliðinu.
Campanula laciniata
Campanula laciniata er tegund af klukkuætt (Campanulaceae), ættuð frá Grikklandi og Krít.
Táknfræði
Táknfræði er undirgrein félagsvísindanna sem fæst við rannsóknir á táknum.
Fistölva
Fistölva er markaðsheiti sem áður hefur verið notað um litla, afkastamikla, arflausa og ódýra fartölvu. Þó að nafnið sé úr notkun eru vélar sem passa við lýsingu þeirra áfram mikilvægur hluti af markaðnum fyrir fartölvur sem keyra Microsoft Windows; að sama skapi, flestar lægri Chromebook tölvur keyra á vélbúnaði sem hefði verið lýst sem netbók þegar hugtakið var núverandi og ódýrar spjaldtölvur (keyrandi annað hvort Windows eða Android) þegar þær voru notaðar með ytra lyklaborði mætti ​​líta á sem netbækur.
Minningar um Sókrates
Minningar um Sókrates eða Minnisverð samtöl Sókratesar er lengsta og frægasta rit forngríska rithöfundarins Xenofons um Sókrates. Í ritinu segir Xenofon sögur af kennara sínum og vini, Sókratesi. Xenofon hefur löngum þótt bregða upp einfeldningslegri mynd af Sókratesi sem heimspekingi en Platon.
Mertensia
Bláliljur (fræðiheiti: Mertensia maritima) eru fjölærar jurtir sem vaxa í Evrópu og Norður-Ameríku. Blómin eru yfirleitt lítil, blá og bjöllulaga. Allt að 150 tegundir hafa verið taldar í tegundinni, en almennt eru þær taldar á milli 45 til 62. Margar tegundirnar eru ill aðgreinanlegar og fjöldi tegunda eru einlendar á litlum svæðum í Klettafjöllunum.
Á Íslandi finnst ein tegund villt: blálilja í fjörum allt í kringum landið. Nokkrar aðrar eru ræktaðar í görðum.
Sumarólympíuleikarnir 2028
thumb|right|[[Los Angeles Memorial Coliseum er aðalleikvangur Ólympíuleikanna.]] Sumarólympíuleikarnir 2028 eru 34. sumarólympíuleikarnir. Þeir fara fram í Los Angeles í Bandaríkjunum frá 21. júlí til 6. ágúst 2028. Þetta eru þriðju sumarólympíuleikarnir sem fara fram í Los Angeles, en borgin hefur áður hýst ólympíuleika 1932 og 1984.
Ferdowsi
thumb|right|Grafhýsi Ferdowsis í [[Tus í Íran.]] Hakīm Abol-Qāsem Ferdowsī Tūsī (persneska: حکیم ابوالقاسم فردوسی توسی) (um 935 - um 1020) var persneskt skáld þekktur fyrir sagnakvæðið Bók konunganna sem var rituð kringum árið 1000.
Bryn Mawr-háskóli
thumb|right|220px|Pembroke Hall að vetri. Bryn Mawr-háskóli, stundum nefndur Bryn Mawr (borið fram: brɪnˈmɑr, brin-mar) er einkarekinn kvennaháskóli í Bryn Mawr í Pennsylvaníu í Bandaríkjunum, um 16 km vestan Philadelphiu. Nafnið „Bryn Mawr“ merkir á velsku „stór hæð“.
Meðal þekktra fyrrverandi nemenda skólans má nefna Emily Greene Balch sem hlaut friðarverðlaun Nóbels árið 1946.
Conii
Conii-ættbálkurinn bjó þar sem nú er Algarve í suðurhluta Portúgal. Aðalborg Conii-manna var Conistorgis sem var lögð í eyði af Lúsitaníumönnum sem þannig hefndu fyrir stuðning íbúanna við Rómverja meðan þeir réðu yfir Íberíuskaganum.
Mismunandi kenningar eru uppi um uppruna Conii-ættbálksins. Sumir telja þá Föníkumenn en aðrir að þeir hafi verið af keltneskum uppruna.
Pompeius (aðgreining)
Pompeius er rómverskt ættarnafn ættarinnar gens Pompeia, sem var mikilvæg ætt í Rómaveldi. Nafnið getur meðal annars átt við einstakling af þessari ætt. Frægastir voru:
Heimsmeistaramót landsliða í knattspyrnu karla 1958
Heimsmeistaramót landsliða í knattspyrnu karla 1958 eða HM 1958 var haldið í Svíþjóð dagana 8. júní til 29. júní. Þetta var sjötta heimsmeistarakeppnin og urðu Brasilíumenn meistarar í fyrsta sinn eftir sigur á heimamönnum í úrslitum. Táningurinn Pelé varð stjarna keppninnar og Frakkinn Just Fontaine setti markamet sem enn stendur.
Val á gestgjöfum
Auk Svía sýndu Argentínumenn, Mexíkóar og Sílebúar áhuga á að halda heimsmeistaramótið. Á þingi Alþjóðaknattspyrnusambandsins árið 1950 urðu Svíar hins vegar fyrir valinu með öllum atkvæðum.
Undankeppni
Í Suður-Ameríku mættu Argentínumenn til leiks í fyrsta sinn eftir langt hlé og komust áfram. Úrúgvæ sat hins vegar eftir. Mexíkó varð fulltrúi Norður- og Mið-Ameríku. Afríku- og Asíuhluti keppninnar snerist upp í hálfgerðan farsa. Ísrael var í hópi þátttökuliða, en ríki múslima neituðu almennt að viðurkenna tilvist Ísraelsríkis. Fyrir vikið gáfu allir fyrirhugaðir mótherjar liðsins leiki sína. Þar sem Alþjóðaknattspyrnusambandið hafði bundið það í lög að ekkert lið gæti tryggt sér sæti í úrslitum án keppni var ákveðið að skipuleggja einvígi milli Ísraela og eins Evrópuliðs sem hafnað hafði í öðru sæti í sínum forriðli. Wales varð fyrir valinu og komust Walesverjar áfram en þátttökuliðum frá þriðja heiminum fækkaði enn frekar.
Íslendingar tóku þátt í forkeppninni í fyrsta sinn en töpuðu öllum leikjum sínum gegn Frökkum og Belgum með miklum mun. Sovétmenn tóku þátt í keppninni, líkt og velflest kommúnistaríki Austur-Evrópu og komust í úrslitakeppnina í fyrstu tilraun. Óvæntustu úrslitin urðu í 8.riðli, þar sem Norður-Írar komust áfram á kostnað Ítala. Skotar slógu sömuleiðis Spánverja úr keppni og komust Bretland ríkin fjögur þar með öll í úrslitakeppnina í Svíþjóð.
Þátttökulið
Sextán þjóðir mættu til leiks frá þremur heimsálfum.
Leikvangar
Leikið var á 12 leikvöngum í jafnmörgum borgum. Ráðast þurfti í stækkun á ýmsum vallanna til að uppfylla kröfur FIFA um að lágmarki sex leikvanga sem sæti fyrir 20 þúsund að lágmarki. Til greina kom að láta hluta leikjanna fara fram í Osló eða Kaupmannahöfn. Þannig lá fyrir að ef Danir kæmust í úrslitakeppnina hefði þeirra riðill verið leikinn í Danmörku. Til þess kom þó ekki.
Flestar viðureignirnar fóru fram á Råsunda-vellinum í Stokkhólmi, 8 talsins, en 7 leikir voru á Ullevi-vellinum í Gautaborg.
Riðlakeppnin
Keppt var í fjórum riðlum, hverjum með fjórum keppnisliðum. Sú litla breyting var gerð við stigaútreikninga að ekki var horft til markamunar heldur hlutfalls skoraðra marka af mörkum fengnum á sig. Sú breyting hafði þó engin áhrif á töfluröð, auk þess sem gripið var til aukaleiks ef tvö lið voru jöfn að stigum.
Riðill 1
thumb|left|Norður-Írar og Tékkar mættust tvisvar í fyrsta riðli. Heimsmeistarar Vestur-Þjóðverja sigruðu í riðlinum, en gerðu þó jafntefli í tveimur leikja sinna. Norður-Írar tóku þátt í sinni fyrstu úrslitakeppni og komust í fjórðungsúrslitin með tveimur sigrum á sterku liði Tékkóslóvakíu. Argentínumenn mættu aftur til leiks eftir langt hlé og ollu stuðningsmönnum sínum gríðarlegum vonbrigðum. Um 10 þúsund manns söfnuðust saman á flugvellinum í Buenos Aires til að baula á landsliðið við heimkomuna.
Riðill 2
thumb|right|Just Fontaine fór á kostum í Svíþjóð. Mörkunum rigndi í 2. riðli, en að jafnaði voru 5,16 mörk skoruð í hverjum leik. Just Fontaine skoraði sex þessara marka, en hann setti glæsilegt markamet í keppninni. Riðillinn var ekki talinn sérlega sterkur, enda höfðu liðin í honum ekki unnið nein stórafrek í fyrri keppnum. Matt Busby, knattspyrnustjóri Manchester United var ráðinn þjálfari skoska liðsins fyrir HM. Hann gat hins vegar ekki stýrt liðinu í Svíþjóð vegna meiðsla sem hann varð fyrir í flugslysi í München sama ár. Skoska liðið hafði slegið bæði Spánverja og Svisslendinga út úr forkeppninni, en olli miklum vonbrigðum í úrslitum.
Riðill 3
Silfurlið Ungverja frá HM 1954 mætti vængbrotið til leiks, þar sem ýmsir lykilmenn flúðu land í kjölfar uppreisnarinnar í Ungverjalandi. Þrátt fyrir það var almennt búist við því að ungverska liðið kæmist í fjórðungsúrslitin ásamt heimamönnum. Lið Wales, sem komst bakdyramegin inn á mótið, hafði hins vegar betur gegn Ungverjum í tveimur leikjum.
Riðill 4
Fjórði riðillinn var almennt talinn sá sterkasti. Brasilíumenn mættu með sterkt lið til keppni, Sovétmenn voru ríkjandi Ólympíumeistarar frá Melbourne 1956. Austurríkismenn voru bronsliðið frá HM 1954 og enska liðið var talið sigurstranglegt, þótt það hafi orðið fyrir áfalli stærstur hluti leikmanna Manchester United fórst í flugslysi sama ár. Fleiri áhorfendur mættu á leiki þessa riðils en nokkurs annars. Leikirnir ollu þó vonbrigðum, enda einkenndust þeir af varnarleik og hörku. Leikur Brasilíu og Englands varð fyrsta markalausa jafnteflið í gjörvallri sögu HM, en í öllum 104 viðureignunum sem fram höfðu farið fram að því hafði leikmönnum tekist að finna marknetið. Brasilía endaði á toppnum en Sovétmenn þurftu aukaleik gegn Englendingum til að tryggja sér annað sætið.
Fjórðungsúrslit
Táningurinn Péle hafði aðeins komið við sögu í lokaleik Brasilíu í riðlakeppninni og hann skoraði markið skildi á milli Brasilíumanna og Norður-Íra. Frakkar og Svíar fóru með sigur af hólmi í sínum leikjum og aðra keppnina í röð slógu Vestur-Þjóðverjar út lið Júgóslava í fjórðungsúrslitum.
Undanúrslit
Heimsmeistarar Vestur-Þjóðverja luku keppni níu á móti Svíum, þar sem einn leikmaður var rekinn útaf og annar meiddist, en varamenn voru enn ekki leyfðir í leikjum HM. Brasilíumenn sýndu allar sínar bestu hliðar í sigri á Frökkum.
Bronsleikur
Just Fontaine var í aðalhlutverki í leiknum um þriðja sætið. Hann skoraði fernu og lauk heimsmeistaramótinu með 13 mörk skoruð, met sem stendur enn í dag.
Úrslitaleikur
thumb|right|Hart barist í úrslitaleiknum. Aldrei hafa fleiri mörk verið skoruð í úrslitaleik HM eða sjö talsins. Mikill aldursmunur var sömuleiðis á milli yngsta og elsta markaskorarans í leiknum. Péle var 17 ára gamall en Svíinn Liedholm á 36. aldursári. Í fyrsta sinn mættust lið frá tveimur heimsálfum í úrslitaleik og er þetta jafnframt eina skiptið í sögunni sem lið utan Evrópu hefur unnið titilinn í þeirri heimsálfu.
Heimamenn skoruðu snemma í leiknum en héldu forystunni ekki nema í fimm mínútur. Yfirburðir brasilíska liðsins voru talsverðir og úrslitin í raun ráðin um miðjan seinni hálfleikinn þegar Mario Zagallo breytti stöðunni í 4:1. Mörk frá báðum liðum í blálokin gerðu það að verðum að úrslitaleikurinn varð sá markahæsti fyrr og síðar.
Þar sem keppnistreyjur beggja liða voru gular þurfti að útkljá hvorir þyrftu að leika í varabúningi. Til stóð að varpa hlutkesti en Brasilíumenn neituðu að mæta á staðinn og fengu Svíar því að velja. Fyrir vikið stefndi í að Brasilíumenn þyrftu að keppa í hvítum varabúningum sínum. Þær fregnir ollu uppnámi í brasilíska liðinu enda vakti hvíti búningurinn upp slæmar minningar um tapið gegn [Úrúgvæska karlalandsliðið í knattspyrnu|Úrúgvæ]] í úrslitaleik HM 1950. Því var gripið til þess ráðs í skyndingu að láta sauma bláar keppnistreyjur sem liðið skartaði í úrslitaleiknum.
Markahæstu leikmenn
Just Fontaine setti met í sögu HM þegar hann varð markakóngur með 13 mörk skoruð. Alls deildu 60 leikmönn á milli sín 126 mörkum í keppninni.
13 mörk
6 mörk
5 mörk
4 mörk
3 mörk
Skaftfell
Skaftfell er myndlistarmiðstöð Austurlands. Miðstöðin var formlega stofnuð árið 1998 og er staðsett í húsinu Skaftfell á Seyðisfirði. Starfsemin er tileinkuð miðlun, viðgangi og framþróun myndlistar á Austurlandi. Þeim skyldum er framfylgt með sýningarhaldi, rekstri gestavinnustofa og fræðslustarfi. Miðstöðin hefur einnig umsjón með Geirahúsi, þar sem alþýðulistamaðurinn Ásgeir Jón Emilsson bjó til dauðadags.
Saga og stofnun
Árið 1996 fékk áhugamannahópur um menningu og listir, oftast nefndur Skaftfellshópurinn, húsið að Austurvegi 42 á Seyðisfirði að gjöf frá hjónunum Karólínu Þorsteinsdóttur og Garðari Eymundssyni. Skaftfell hefur verið sjálfseignarstofnun frá árinu 1998 en þegið fjárstyrki í gegnum árin bæði frá ríki og bæ. Miðstöðin var formlega opnuð 19. júní 1999 þegar listahátíðin Á Seyði var sett í fimmta sinn.
Stjórn
Stjórn stofnunarinnar er skipuð aðilum frá Skaftfellshópnum, Bandalagi íslenskra listamanna, gefanda hússins og Seyðisfjarðarkaupstaðar. Forstöðumaður sinnir öllum þeim störfum er lúta að rekstri stofnunarinnar, með dyggri aðstoð stjórnar og Skaftfellshópsins. Skaftfell starfar eftir staðfestri skipulagsskrá sem kveður á um að tilgangur sjálfseignarstofnunarinnar sé að stuðla að eflingu lista- og menningarlífs á Seyðisfirði. Fyrsti launaði forstöðumaðurinn tók til starfa 2005, staðan gestavinnustofufulltrúi varð til árið 2011 og fræðslufulltrúi tók til starfa árið 2015.
Tengsl við Dieter Roth
Stofnár listamiðstöðvarinnar er einnig dánarár listamannsins Dieters Roth (19301998). Dieter gegndi stóru hlutverki í menningarflóru Seyðfirðinga, allt frá því hann hóf að venja komur sínar á Seyðisfjörð upp úr 1990. Skaftfellshópurinn samanstendur að miklu leyti af fólki sem naut mikilla og góðra samvista við Dieter, og er tilurð miðstöðvarinnar sprottin úr þeim frjóa jarðvegi er hann átti þátt í að skapa á Seyðisfirði.
Skaftfellshúsið
Skaftfell var reist af byggingameistaranum Guðfinni Jónssyni árið 1907. Húsið er þriggja hæða, 420 fermetrar og byggt samkvæmt norskri fyrirmynd með nýklassísku yfirbragði og er mikil prýði í götumyndinni. Fyrstu árin var rekið gullsmíðaverkstæði á jarðhæðinni og veitinga- og gistihús á efri hæðum. Síðar tóku fleiri verslanir við, þar var um tíma norskt sjómannaheimili, ölstofa, veitingasala, hótel og síðast trésmíðaverkstæði Garðars Eymundssonar.
Starfsemin
Starfsemi Skaftfells stuðlar að fjölbreyttu listalífi og miðlun myndlistar er burðarstólpi í starfsemi þess. Miðstöðin er vettvangur fyrir listamenn, heimamenn og lengra að komna af öllum kynslóðum, til að hittast, skiptast á hugmyndum, taka þátt í skapandi samræðum, verða fyrir áhrifum hver af öðrum og af umhverfinu. Starfsemin í sjálfu sér eykur lífsgæði og stuðlar að velsæld með því að bjóða upp á gott aðgengi að vandaðri myndlist og aðgang að ferskri og framandi hugsun.
Listræn stjórn
Fyrstu árin var starfrækt sýningarnefnd sem bar ábyrgð á listrænni starfsemi. Árið 2009 var byrjað að skipa var listrænan heiðursstjórnandi til tveggja ára. Fyrstur í röðinni var Björn Roth, þá Christoph Büchel, Ráðhildur Ingadóttir og loks Gavin Morrison árin 2015-2016. Hlutverk listræns stjórnanda var að móta stefnu miðstöðvarinnar í sýningarhaldi, sem og fræðslu og öðrum verkefnum. Tilnefningin var heiðursstaða. Árið 2017 var staða listræns stjórnanda lögð niður og nú markar fagráð listræna stefnu og grundvallarforsendur varðandi sýningarhald, gestavinnustofur og fræðslustarfsemi. Í fagráðið skipa Listaháskóli Íslands, Samband íslenskra myndlistarmanna og Listfræðifélag Íslands.
Sýningarhald
Sýningarhald í Skaftfell má rekja til ársins 1996 þegar bókverkasýning Boekie Woekie var sett upp sem hluti af listahátíðinni Á Seyði. Til sýnis voru verk eftir Dieter Roth, Henriettu Van Egten, Rúnu Þorkellsdóttir, Jan Voss ásamt fleirum. Sýningahald í sýningarsalnum hefur verið með mjög reglubundnum hætti frá árinu 2000, 4-6 sýningar á ári, og listinn yfir myndlistarmenn sem hafa sýnt í Skaftfelli hleypur á hundruðum. Sýningadagskrá Skaftfells hefur ávallt verið vönduð og áhugaverð blanda af samtímalist og hefðbundnari listsýningum, ýmist eftir innlenda eða erlenda listamenn af öllum stærðum og gerðum. Yfir 60 sýningar hafa verið haldnar í sýningarsalnum með alþjóðlegum og innlendum listamönnum í samstarfi við fjölmarga aðila s.s. Listasafn Íslands, Listasafn Reykjavíkur, Nýlistasafnið, Gallerí i8, Dieter Roth Foundation, Hauser & Wirthog Hafnarborg. Á árunum 2003-2013 var einnig starfrækt galleríið Vesturveggurinn í Bistrói Skaftfells. Þar var lögð áhersla á yngri kynslóð myndlistamanna og stuttar, en kraftmiklar sýningar sem löguðu sig að annarri starfsemi í Bistróinu. Á árunum 2008 – 2016 hafði Skaftfell einnig yfir að ráða verkefnarýminu Bókabúðinni, en þar voru haldnar sýningar á vegum gestalistamanna og annarra í bland við námskeið og aðrar uppákomur.
Gestavinnustofur
Skaftfell hefur rekið gestavinnustofu frá því 2001. Tilgangurinn er veita listamönnum rými til vaxtar og sköpunar og stuðla að samtali við alþjóðlega listheiminn. Í dag eru reknar þrjár vinnustofur og þrír gestalistamenn dvelja í þeim samtíðis, í 1-6 mánuði í senn, og þeir fá sérfræðiaðstoð og ráðgjöf við framkvæmd verkefna sinna. Auglýst er eftir umsóknum einu sinni á ári og valnefnd er skipuð til að fara yfir umsóknirnar. Skaftfell hefur síðan 2010 fengið árlega fengið styrk frá  Norrænu Menningargáttina til að bjóða tveimur til fjórum listamönnum gestavinnustofudvöl með styrk. Auk þess hefur Goethe-Institute Danemark styrkt listamenn til dvalar frá árinu 2014.
Fræðsla
Skaftfell sinnir fjölbreyttri listfræðslu og listkennslu á grunnskóla- og framhaldsstigi á fjórðungsvísu. Tekið er á móti hópum í sýningarheimsóknir með leiðsögn, rekið sérbókasafn, boðið upp á fyrirlestra, námskeið, listamannaspjall og opnar vinnustofur. Einn veigamesti þáttur í fræðslustarfinu er að þróa fræðsluverkefni fyrir grunnskólanema Austurlands og hefur miðstöðin framleitt sjö verkefni síðan 2007. Auk þess hefur Skaftfell, í samstarfi við  Dieter Roth Akademíuna, Listaháskóla Íslands og Tækniminjasafn Austurlands haldið tveggja vikna námskeið fyrir þriðja árs nemendur í myndlistardeild LHÍ á hverju ári.
Tvísöngur
Tvísöngur er hljóðskúlptúr eftir þýska listamanninn Lukas Kühne. Verkið er staðsett í í Þófunum ofan við Seyðisfjarðarkaupstað og var formlega opnað almenningi 5. september 2012. Byggingarefni Tvísöngs er járnbundin steinsteypa. Það samanstendur af fimm sambyggðum hvelfingum af mismunandi stærðum. Hæð hvelfinganna er tveir til fjórir metrar og flatarmál verksins er rúmir 30 m2. Verkinu var valinn staður á sléttum bala á kyrrlátum stað í fjallshlíðinni með útsýni yfir fjörðinn. Tvísöngur er öllum opinn. Verkið býður upp á hljóðræna upplifun sem nýta má til söngs og hljóðtilrauna einstaklinga og hópa í einveru, í samsöng, til eigin yndisauka eða fyrir áheyrendur.
Útgáfa
Skaftfell hefur gefið út nokkrar sýningarskrár: Geiri – Líf og list Ásgeirs Emilssonar (2010), Fjallahringur Seyðisfjarðar – Garðar Eymundsson (2009), Fossar í firði – Birgir Andrésson og Magnús Reynir (2001) og Allir í bátana – ýmsir listamenn (2001).
Tenglar
Skaftfell Seyðisfjarðarkaupstaður Visit Seyðisfjörður
Hundingjar
Hundingjar (eða kýnikar) (forngríska: Κυνικοί [frb. Kunikoj], latína: Cynici) voru heimspekingar í Grikklandi til forna. Stefnan fól í sér róttæka höfnun á félagslegum gildum og rík hneigð til meinlætalífs. Þeir hvöttu fólk til að hleypa dýrinu lausu innra með sér og gerðu oft sitt ýtrasta til að hneyksla fólk og stunduðu m.a. sjálfsfróun á almannafæri. Frægastur hundingja er sennilega Díógenes hundingi sem bjó í tunnu. Meðal annarra hundingja voru Krates, Demetríos og Demonax.
Hundingjar sóttu innblástur sinn til Sókratesar en upphafsmaður hundingjastefnunnar var heimspekingurinn Antisþenes (444-365 f.o.t.) sem verið hafði vinur og nemandi Sókratesar. Hundingjar höfðu síðar mikil áhrif á Zenon frá Kítíon, upphafsmanns stóuspekinnar og aðra stóumenn, svo sem Epiktetos.
Sögumaður
Sögumaður er í frásögn röddin sem segir söguna. Stundum er sögumaðurinn jafnframt persóna í frásögninni og óáreiðanlegur sögumaður er frásagnartækni þar sem lesandi eða áheyrandi treysta ekki sögumanni til að segja satt og rétt frá. Sögumaður er þannig aðgreindur frá höfundi eins og hann kemur fyrir í verkinu. Hvort sem sögumaður kemur fyrir sem persóna eða rödd er það alltaf sú rödd sem segir frá atburðum sögunnar í öllum rituðum bókmenntum (til dæmis ljóðum, skáldsögum, endurminningum) en í öðrum skáldskaparmiðlum eins og kvikmyndum, sjónvarpi og útvarpi, leikritum er sögumaður stundum til staðar og stundum ekki, þegar frásögninni er miðlað til áhorfenda/áheyrenda sjónrænt eða með samtölum persóna.
Sögumenn eru stundum flokkaðir eftir sjónarhorni og innsýn í söguna, og þá hvort þeir eru sjálfir þátttakendur, eins og í fyrstu persónu frásögn, eða standa utan við og segja frá hugsunum annarra persóna, eins og alvitur sögumaður gerir; eftir frásagnartíma, það er hvort sögutími er í þátíð, nútíð eða framtíð miðað við tíma frásagnarinnar; og eftir frásagnarhætti sem sögumaður notast við, persónusköpun, niðurröðun atburða í frásögninni, notkun málsniða og þess háttar. Sögumaður getur verið hlutdrægur eða hlutlaus, alvitur eða með takmarkaða innsýn í atburði. Frjáls óbein ræða er frásagnaraðferð þar sem raddir sögumanns og persóna renna saman í eina og hugsanir persónunnar birtast án formálans „hún hugsaði ...“. Slíkt stílbragð kemur oft fyrir í Hroki og hleypidómar eftir Jane Austen, sem dæmi. Sumar sögur notast við marga sögumenn eða ólík sjónarhorn hjá sama sögumanni til að segja söguna. Í skáldsögunni Drakúla eftir Bram Stoker er sagan sögð út frá takmörkuðu sjónarhorni margra sögumanna sem sumir eru ónefndir og koma ekki fyrir sem persónur. Sagan birtist lesandanum þannig gegnum samanlagða vitneskju ólíkra sögumanna.
Guðfinna (Sjálfstætt fólk)
Guðfinna, sem er kölluð Finna, er seinni eiginkona Bjarts í Sumarhúsum í bókinni Sjálfstætt fólk eftir Halldór Kiljan Laxness. Hún er dóttir Hallberu sem flytur með henni í Sumarhús. Hún hefur eignast 7 börn en aðeins 3 uppkomin, drengina Helga, Guðmund (Gvend) og Jón (Nonna).
Bendir
Bendar eru til staðar með einum eða öðrum hætti í flestum forritunarmálum, svo C, C++, Pascal og FORTRAN. Notast verður við forritunarmálið C í dæmum í þessari grein.
Eitt af því sem margir eiga í erfiðleikum að skilja er notagildi benda. T.d. er ekki hægt að skilgreina þá beint í nýrri forritunarmálum (eins og C#). C# notar hinsvegar benda mjög mikið en gerir það fyrir mann á "bak við tjöldin". Í raun að gera svipaða hluti með því að nota tilvísunarfæribreytur. En ef skoðað er dæmi hér fyrir neðan, sem lýsir því hvernig bendir er sendur í fall, þá ætti mikilvægi benda að vera ljós.
Dæmi
Fyrst skilgreinum við venjulega heiltölubreytu:
Í C eru bendar táknaðar með * tákni framan við nafn breytunnar í skilgreiningunni:
Svo gefum við bendinum gildi með því að láta hann vísa í minnishólf upphaflegu breytunnar. & táknið er einundaraðgerð (unary operator) sem skilar minnishólfi breytunnar sem á eftir henni fylgir.
Ef við viljum prenta út eða nota stakið í bendinum þurfum við að afvísa hann. Það er gert með því að setja * táknið fyrir framan breytuna.
Hér er dæmi sem sýnir hvernig bendar og breytur eru sendar í föll.
Ástæðan fyrir því að fyrri breytan inniheldur enn töluna <tt>8</tt> er sú að breytan sjálf var ekki send inní fallið heldu bara gildi hennar (þ.e. talan <tt>8</tt>). En þegar bendirinn sjálfur var sendur inn í fallið tekur fallið <tt>tvofaldaMedBendli</tt> ekki við tölunni <tt>8</tt> heldur staðsetningu minnishólfsins sem inniheldur töluna <tt>8</tt>. Svo tvöfaldar fallið innihald þess minnishólfs fyrir okkur.
Það sem skiptir líka máli hér er að þegar kallað er í fyrra fallið er tekið afrit af tölunni <tt>8</tt> og hún er send inn í fallið. En þegar kallað er í seinna fallið eru ekki tekið afrit af gögnunum heldur er bara staðsetningin á minnissvæðið send í fallið. Bendar geta því skipt miklu máli varðandi minnisnotkun/hraða forrits og þá sérstaklega ef verið er að vinna með stórt safn (t.d. senda stóran klasa yfir í fall eða renna í gegnum langan lista og hvert stak hans er sent í fall).
Datatyp
Epic Records
Epic Records er bandarískt hljómplötufyrirtæki í eigu Sony Music Entertainment. Félagið var stofnað árið 1953 af Columbia Records fyrir djass og klassíska tónlist, en hefur síðan stækkað til að sjá um stefnur líkt og popp, R&B, rokk og hipphopp. Epic er eitt af aðal fjóru fyrirtækjunum undir Sony Music, ásamt Columbia Records, RCA Records og Arista Records.
Listamenn
Eftirfarandi eru nokkrir listamenn og hljómsveitir sem hafa starfað hjá Epic Records.